Сеяць выязджаюць таксама ў першы раз толькі для аднаго загону. Засейваюць звычайна тым жытам, якое выбіраюць з вянка пасля дажынак і асвячалі ў царкве ў дзень Успення Найсвяцейшай Багародзіцы. Выязджаюць звычайна не еўшы з ранку ў пятніцу, лічачы гэты дзень шчаслівым. Першую жменю засеву пінчук кідае леваю рукою. Вянок ён закопвае ў канцы загона, разам з вараным яйкам, якое ён у суботу бярэ з зямлі і, вярнуўшыся дадому пасля працы, з’ядае са сваёй сям’ёй, – занатаваў у 1870-я гады праваслаўны святар Дзмітрый Булгакоўскі.